label_title: Eurovision Song Contest 1981
label_desc: Eurovision Song Contest 1981 var den 26. utgaven av Eurovision Song Contest, EBUs årlige sangkonkurranse for organisasjonens medlemmer. Konkurransen ble arrangert av den irske kringkasteren RTÉ lørdag 4. april 1981 i RDS Simmonscourt Pavilion i Dublin i Irland. Programleder var Doireann Ní Bhriain. Irland ble tildelt arrangementet etter at Johnny Logan vant konkurransen i 1980 med «What's Another Year». Dette var andre gang Irland arrangerte konkurransen, og 20 land deltok. 